Document ID: 31999D0336

31999D0336
L 127/30
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 20 май 1999 година
за изменение на Решение 97/569/ЕО относно съставяне на временни списъци на предприятия от трети страни, от които държавите-членки разрешават вноса на месни продукти
(нотифицирано под номер C(1999) 1352)
(текст от значение за ЕИП)
(1999/336/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 95/408/EО на Съвета от 22 юни 1995 г. относно условията за изготвяне за преходен период на временни списъци на предприятия в трети страни, от които държавите-членки имат правото да внасят някои продукти от животински произход, рибни продукти или живи двучерупчести мекотели (1), последно изменена с Решение 98/603/EО (2), и по-специално член 2, параграф 1 от нея,
(1)
като има предвид, че с Решение 97/569/EО на Комисията (3), последно изменено с Решение 98/346/EО на Комисията (4) са съставени временни списъци на предприятия от трети страни, занимаващи се с производство на месни продукти;
(2)
като има предвид, че Чешката република и Румъния са изпратили списък с предприятия, занимаващи се с производство на месни продукти, за които компетентните органи потвърждават, че тези предприятия отговарят на предписанията на Общността;
(3)
като има предвид, че вследствие на това е възможно да се състави временен списък с предприятия, занимаващи се с производство на месни продукти; като има предвид, че Решение 97/569/EО следва съответно да се измени;
(4)
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Текстът на приложението към настоящото решение се добавя към приложението към Решение 97/569/EО.
Член 2
Настоящото решение влиза в сила от 20 май 1999 г.
Член 3
Адресати на настоящото решение са държавите-членки.
Съставено в Брюксел на 20 май 1999 година.

Labels: 0
3
17
18